nvidia/miracl-vision huggingface dataset:
উচগাঁও

উচগাঁও (ইংরেজি: Uchgaon) ভারতের মহারাষ্ট্র রাজ্যের কোলহাপুর জেলার একটি শহর। ভারতের ২০০১ সালের আদমশুমারি অনুসারে উচগাঁও শহরের জনসংখ্যা হল ২২,৫৮১ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে উচগাঁও এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী।
উতেখল

উতেখল (ইংরেজি: Utekhol) ভারতের মহারাষ্ট্র রাজ্যের রায়গড় জেলার একটি শহর। ভারতের ২০০১ সালের আদম শুমারি অনুসারে উতেখল শহরের জনসংখ্যা হল ৭২৮৬ জন। এর মধ্যে পুরুষ ৫১% এবং নারী ৪৯%। এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে উতেখল এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী।
জর্ডানের জাতীয় পতাকা

জর্ডানের জাতীয় পতাকা প্রথম বিশ্বযুদ্ধের সময়ে উসমানীয় সাম্রাজ্যের বিরুদ্ধে সংঘটিত আরব বিদ্রোহের স্মরণে প্রণীত হয়েছে। পতাকাটিতে কালো, সাদা, ও সবুজ বর্ণের তিনটি অনুভূমিক অংশ রয়েছে। এগুলি বাম দিকে একটি লাল ত্রিভূজের দ্বারা সংযুক্ত। অনুভূমিক অংশগুলি আব্বাসীয়, উমাইয়া, ও ফাতেমীয় খেলাফতের প্রতীক। লাল তারকাটি হাশেমীয় রাজবংশ ও আরব বিপ্লবের প্রতীক। সাত কোণা তারকাটির দুই রকমের তাৎপর্য আছে -- এটি কুরআন শরীফ এর প্রথম সুরা'র ৭টি আয়াতের প্রতীক, এবং একই সাথে এটি আরবদের একতারও চিহ্ন। কারো কারো মতে এটি জর্ডানের রাজধানী আম্মান শহরের চার পাশে অবস্থিত ৭টি পাহাড়ের প্রতীক হতে পারে।
পল্লব সাম্রাজ্য

পল্লব সাম্রাজ্য দক্ষিণ ভারতের একটি প্রাচীন ও মধ্যযুগীয় সাম্রাজ্য। খ্রিস্টীয় ২য় থেকে ৯ম শতাব্দী পর্যন্ত এই সাম্রাজ্যের অস্তিত্ব ছিল। সাতবাহন সাম্রাজ্যের পতনের পর পল্লবদের উত্থান ঘটে। পল্লব শাসকেরা আগে সাতবাহন সাম্রাজ্যের অধীনস্থ সামন্ত রাজা ছিলেন। এদের উৎস সম্পর্কে একাধিক কিংবদন্তি প্রচলিত আছে। প্রাচীন তামিল দেশ তামিলাকম শাসন করেছিল প্রধানত তিনটি রাজবংশ: চোল, চের ও পাণ্ড্য। তামিলাকমের তিনটি অঞ্চল চোলনাড়ু, চেরনাড়ু ও পাণ্ড্যনাড়ু নামে পরিচিত ছিল। এর মধ্যে পল্লবদের নামের উল্লেখ পাওয়া যায় না। কারণ পল্লবরা স্থানীয় শাসক ছিল না। তারা ছিল বহিরাগত। তামিল গ্রন্থ অহনানুরু-তে প্রথম পল্লব অঞ্চলের উল্লেখ পাওয়া যায়। এই বইতে দুটি তিরিয়ানের উল্লেখ আছে। তার মধ্যে পুরনো তিরিয়ানটি নেলোর জেলার গুডুরে। এই রাজ্যটি তিরুপতি বা তিরুভেঙ্কটম পর্যন্ত প্রসারিত ছিল। ছোটো তিরিয়ানটির রাজধানী ছিল কাঞ্চীপুরম। সঙ্গম রচনা পেরুমবনররুপাটাই-তে ছোটো তিরিয়ানটিকে (ইলাম তিরিয়ান নামে পরিচিত) সূর্য বংশীয় রাজা ইক্ষবাকুর রাজ্য বলে উল্লেখ করেছে। পরবর্তীকালে লেখা টীকা অনুযায়ী ইনি ছিলেন এক চোল রাজা ও নাগা রাজকুমারীর অবৈধ সন্তান। কালহস্তি ও তিরুপতি অঞ্চলের বাসিন্দা তামিল তোন্ডাইমন উপজাতির বেশ কিছু মানুষকে রাজ্যভাগের সময় অন্ধ্রপ্রদেশের ভাগে ফেলা হয়েছিল। পি টি শ্রীনিবাস আয়েঙ্গারের মতে, “তোন্ডাইয়ার” মানে হল “যে উপিজাতির প্রতীক ছিল তোন্ডাই লতা”। তোন্ডাই বা কোকিনিয়া ইন্ডিকা আধুনিক তামিল ভাষায় সাধারণত “কোভাই” নামে পরিচিত। তবে “দন্ডে” কথাটি তেলুগু ভাষায় গাছের সাধারণ নাম। যদিও পল্লব রাজত্বকালে তেলুগু ভাষার অস্তিত্ব ছিল না।
প্লীহা

পেটের বামভাগের উপরদিকে অবস্থিত একটি অঙ্গ। এটি লসিকাতন্ত্রের এবং রক্ত সংবহন তন্ত্রের গুরুত্বপূর্ণ অঙ্গ। কথ্য বাংলায় প্লীহাকে পিলে বলা হয়, ইংরেজিতে স্প্লিন( Spleen)। বিভিন্ন মনুষ্যেতর প্রাণীর রক্তের আয়তন প্লীহার সঙ্কোচন দ্বারা সাময়িক ভাবে বর্ধিত হতে পারে (অর্থাৎ রক্তের "রিজার্ভার" হিসাবে কাজ করে,)। একজন স্বাস্থ্যবান পূর্ণবয়স্ক মানুষের প্লীহা দৈর্ঘ্যে প্রায় ৭ সে.মি (২.৮ ইঞ্চি) থেকে ১৪ সে.মি (৫.৫ ইঞ্চি) পর্যন্ত হতে পারে। সাধারণঅত প্লীহার ওজন ১৫০ গ্রাম থেকে ২০০ গ্রামের মত হয়। প্লীহার অবস্থান নবম দশম ও একাদশ পাঁজরের ঝুলন্ত (স্টার্নামের সঙ্গে সরাসরি যুক্ত নয়) অংশের পিছনে মধ্যচ্ছদার ঠিক নিচেই। এর উত্তল বহিরাংশ মধ্যচ্ছদাকে স্পর্শ করে থাকে (ছবি এই তলটির উলটো দিক থেকে তোলা)। এর ভিতরের অবতল তলগুলির সামনের অংশটি পাকস্থলীকে স্পর্শ করে, আর পিছনের অংশ বাম বৃক্ককে স্পর্শ করে। অন্ত্রের অন্যান্য অঙ্গের তুলনায় প্লীহার গঠন অনন্য। অধিকাংশ অন্ত্রীয় অঙ্গ এন্ডোডার্মাল টিস্যু থেকে উৎপন্ন হলেও প্লীহার উৎপত্তি মেসেনকাইমা টিস্যু থেকে।  শিশু অবস্থায় দেহে লোহিত রক্তকণিকা তৈরি করা। প্লীহা লিম্ফোসাইট তৈরি করে। এন্টি বডি তৈরি করে দেহ সুরক্ষার কাজ করে। প্লীহার মধ্যে অনাক্রম্যতন্ত্রের একটি বড় অংশ থাকে। তাই অস্ত্রোপচার করে প্লীহা বাদ দিলে ক্যাপ্সুলধারী ব্যাক্টেরিয়াদের দ্বারা ইনফেকশন হবার সম্ভাবনা বেড়ে যায়। কিছু কিছু রোগে প্লীহা বড় হয়। প্রাচীন বাংলায় ম্যালেরিয়া ছিল তাদের অন্যতম (বঙ্গদেশে ম্যালেরিয়া এত বেশি ছিল যে একে ম্যালেরিয়া "হাইপার-এন্ডেমিক" অঞ্চল বলা হত)। ম্যালেরিয়াকে কথ্য বাংলায় পিলের জ্বর বলা হত এবং বাংলার শিশুদের পীলে সারা বছর বার বার ম্যালেরিয়ার ফলে স্ফীত ও কালো হয়ে থাকত বলে এই ঘটনাকে ইংরাজীতে হাইপারস্প্লেনিজম বলা হয়। তবে কালাজ্বর, থ্যালাসেমিয়া, ক্রনিক মায়োলয়েড লিউকেমিয়া ইত্যাদি আরো নানা রোগে প্লীহা বৃদ্ধি হতে পারে। বর্ধিত না হলে প্লীহা পাঁজরের পিছনেই গুপ্ত থাকে তাই পেটের নরম অংশ টিপলে সরাসরি ছোঁয়া যায়না। সাধারণতঃ দীর্ঘ অক্ষ দশম পাঁজরের সমান্তরাল থাকে এবং বুক ভরে শ্বাস নিলে দশম পাঁজরের শীর্ষের কাছে হাত রাখলে অভিজ্ঞ ডাক্তাররা প্লীহার একটু অংশ স্পর্শ করতে পারেন। প্লীহা কোনো রোগের কারণে খুব বড় হয়ে গেলে পেটের মধ্যে অনেকটা নিচ অবধি চলে আসে। তখন পেটে সামান্য চোট থেকেও প্লীহা ছিঁড়ে যেতে পারে। প্লীহা ছিঁড়ে গেলে সঙ্গে সঙ্গে অস্ত্রোপোচার করে প্লীহাকে বাদ না দিলে পেটের মধ্যে খুব বেশি রক্তপাত হয়ে মৃত্যও ঘটতে পারে। প্লীহার গঠন অতিরিক্ত ব্যায়াম ও হাইপোক্সিক গ্যাসের দরুণ ৪০% পর্যন্ত কমে যায় বলে প্রমাণিত হয়েছে। সিকল সেল এনিমিয়ার মতো বিভিন্ন রোগের কারণে , ট্রমা বা অন্য কোন কারণে প্লীহার কর্মক্ষমতা হারিয়ে গেলে এস্প্লেনিয়া রোগ হয়। হাইপোস্প্লেনিয়ার ক্ষেত্রে কিছুটা কর্মক্ষম প্লীহাকে বোঝায়। এছাড়াও, কোন অস্ত্রোপাচারে স্প্লেনেকটোমি বা প্লীহা অপসারণ করা হলেও এস্প্লেনিয়া হতে পারে। দ্বিতীয় বিশ্বযুদ্ধের সময় ২৮ বছর বয়েসী ৭৪০ জনেরও বেশি সৈন্যদের প্লীহা অপসারণ করে দেখা গিয়েছিল তাদের নিউমোনিয়াতে মৃত্যু হার অনেক বেশি। গড়ে ১.৩ জনের তুলনায় প্রায় ৬জন। এছাড়াও ইশেমিক হৃদরোগেও এই মৃত্যুহার ৩০ জনের স্থলে ৪১ জন হয়েছিল। প্রায় ১০% মানুষের ক্ষেত্রে অতিরিক্ত প্লীহা দেখা যায়। ভ্রুণাবস্থার প্রাথমিক দশায় প্লীহার সাথে অতিরিক্ত ঝিল্লির মতো অতিরিক্ত প্লীহা বা অলঙ্কারিক প্লীহা দেখতে পাওয়া যায়। একাধিক এই ধরনের অতিরিক্ত প্লীহার দরুণ পলিস্প্লেনিয়া নামক রোগ হয়।
শওকত ওসমান

শওকত ওসমান (২ জানুয়ারি ১৯১৭–মে ১৪, ১৯৯৮) বিংশ শতাব্দীর বাংলাদেশের একজন স্বনামখ্যাত লেখক ও কথাসাহিত্যিক। জন্মসূত্রে তাঁর নাম শেখ আজিজুর রহমান। শওকত ওসমান একাধারে নাটক, গল্প, উপন্যাস, প্রবন্ধ, রম্যরচনা, রাজনৈতিক লেখা ও শিশু-কিশোর সাহিত্য রচনা করেছেন। তিনি মুক্তচিন্তার বুদ্ধিজীবী হিসাবে সমধিক পরিচিত ছিলেন। ''ক্রীতদাসের হাসি'' তাঁর প্রসিদ্ধ উপন্যাস। বাংলা সাহিত্য ও সংস্কৃতিতে বিশেষ অবদানের জন্য তিনি ১৯৬২ সালে বাংলা একাডেমী পুরস্কার, ১৯৬৬ সালে আদমজী সাহিত্য পুরস্কার, ১৯৬৭ সালে পাকিস্তান সরকারের প্রেসিডেন্ট পুরস্কার (১৯৬৭), ১৯৮৩ সালে একুশে পদক এবং ১৯৯৭ সালে স্বাধীনতা দিবস পুরস্কার ইত্যাদি শীর্ষপর্যায়ী পুরস্কার ও পদকে ভূষিত হন। ১৯১৭ খ্রিষ্টাব্দের ২ জানুয়ারি পশ্চিম বঙ্গের হুগলি জেলার সবল সিংহপুর গ্রামে তিনি জন্মগ্রহণ করেন। পিতা শেখ মোহাম্মদ এহিয়া, মাতা গুলজান বেগম। পড়াশোনা করেছেন মক্তব, মাদ্রাসা, কলেজ ও কলকাতা বিশ্ববিদ্যালয়ে। তিনি কলকাতার আলিয়া মাদ্রাসায় পড়ালেখা শুরু করলেও পরবর্তীকালে সেন্ট জেভিয়ার্স কলেজ ও অর্থনীতি বিষয়ে কলকাতা বিশ্ববিদ্যালয়ে স্নাতক ডিগ্রি সম্পন্ন করেন। কিন্তু একই বিশ্ববিদ্যালয় থেকে বাংলায় এমএ ডিগ্রি লাভ করেন। আইএ পাস করার পর তিনি কিছুদিন কলকাতা করপোরেশন এবং বাংলা সরকারের তথ্য বিভাগে চাকরি করেন। এমএ পাস করার পর ১৯৪১ সালে তিনি কলকাতার গভর্নমেন্ট কমার্শিয়াল কলেজে প্রভাষক পদে নিযুক্ত হন। ১৯৪৭ সালে তিনি চট্টগ্রাম কলেজ অব কমার্সে (বর্তমানে সরকারি কমার্স কলেজ, চট্টগ্রাম) যোগ দেন এবং ১৯৫৮ সাল থেকে ঢাকা কলেজে অধ্যাপনা করে ১৯৭২ খ্রিষ্টাব্দে স্বেচ্ছা অবসরে যান। চাকরি জীবনের প্রথমদিকে কিছুকাল তিনি ‘কৃষক’ পত্রিকায় সাংবাদিকতাও করেন। প্রয়াত হুমায়ুন আজাদ শওকত ওসমানকে বলতেন 'অগ্রবর্তী আধুনিক মানুষ'। ১৯৪৭ খ্রিষ্টাব্দে দেশ বিভাগের পর তিনি চলে আসেন পূর্ববঙ্গে। গল্প, প্রবন্ধ, উপন্যাস, ছোট গল্প, নাটক, কবিতা, আত্মজীবনী, স্মৃতিখণ্ড, শিশুতোষ ইত্যাদি বিষয়ে লিখেছেন অনেক। তাঁর গ্রন্থের সংখ্যা শতাধিক। হবীবুল্লাহ বাহার চৌধুরী ওসমানের কবিতা বুলবুল পত্রিকায় প্রকাশের মধ্য দিয়ে তাঁকে পাদপ্রদীপের আলোয় নিয়ে আসেন।
রামেন্দ্রসুন্দর ত্রিবেদী

আচার্য রামেন্দ্রসুন্দর ত্রিবেদী (আগস্ট ২২, ১৮৬৪ - জুন ৬, ১৯১৯) বাংলা ভাষার একজন বিজ্ঞান লেখক। তিনি ভারতের মুর্শিদাবাদে জন্মগ্রহণ করেন। তার পূর্বে বাংলা ভাষায় বিজ্ঞান চর্চার জন্য উপযুক্ত পরিবেশ ছিল না। উপযুক্ত বইয়ের অভাবই ছিল এর মূল কারণ। তিনি প্রচুর গ্রন্থ ও প্রবন্ধ রচনা করেন এবং বক্তৃতার মাধ্যমে বাঙালিদেরকে বিজ্ঞান চর্চায় অনুপ্রাণিত করেন। তাঁর কোনো মৌলিক গবেষণা বা আবিষ্কার নেই, তবে তিনি মূলত লেখনীর মাধ্যমেই একজন বিজ্ঞানী ও শাস্ত্রজ্ঞের মর্যাদা লাভ করেছেন। বিশুদ্ধ বিজ্ঞান ছাড়াও তিনি দর্শন ও সংস্কৃত শাস্ত্রের দুর্বোধ্য বিষয়গুলো সহজ বাংলায় পাঠকের উপযোগী করে তুলে ধরেন।[তথ্যসূত্র প্রয়োজন] রামেন্দ্রসুন্দর ভারতের মুর্শিদাবাদ জেলার কান্দি মহকুমার জেমো গ্রামে জন্মগ্রহণ করেন। তার বাবার নাম গোবিন্দসুন্দর এবং মা চন্দ্রকামিনী। বাংলা ভাষার চর্চার জন্য বিখ্যাত হয়েছেন রামেন্দ্রসুন্দর, কিন্তু জন্মসূত্রে তিনি বাঙালি ছিলেন না। তার পূর্বপুরুষরা বন্ধুগল গোত্রের জিঝৌতিয়া ব্রাহ্মণ সম্প্রদায়ের অন্তর্ভুক্ত ছিলেন। এই সম্প্রদায়ের লোকেরা রামেন্দ্রসুন্দরের জন্মের দু-শ বছর আগে থেকেই মুর্শিদাবাদে বসবাস করতো। এর ফলে বাংলা ভাষা ও সংস্কৃতির সঙ্গে তাদের সকলের অন্তরঙ্গ সম্পর্ক স্থাপিত হয়ে যায় এবং এক অর্থে তারা বাঙালিদের মতই বাংলার চর্চা করতে শিখেছিলেন। বিশ্ববিদ্যালয় জীবনের সূচনার আগেই ১৮৭৮ সালে মাত্র ১৪ বছর বয়সে জেমো রাজপরিবারের নরেন্দ্র নারায়ণের কনিষ্ঠ কন্যা ইন্দুপ্রভা দেবীর সঙ্গে তার বিয়ে হয়। ১৮৮২ সালে কান্দি ইংলিশ স্কুল থেকে প্রবেশিকা উত্তীর্ণ হন। বর্তমান সুরেন্দ্রনাথ কলেজের একজন প্রাক্তনী এই রামেন্দ্র। ১৮৮৪ সালে প্রেসিডেন্সি কলেজ থেকে এফএ পরীক্ষায় দ্বিতীয় স্থান অধিকার করেন। একই কলেজ থেকে ১৮৮৬ সালে রসায়ন ও পদার্থবিজ্ঞান উভয় সাম্মানিক স্নাতক পরীক্ষাতেই প্রথম স্থান অধিকার করেন। ১৮৮৭ সালে পদার্থবিজ্ঞানে স্নাতকোত্তরেও প্রথম স্থান অর্জন করে নেন ত্রিবেদী; ১৮৮৮ খ্রিষ্টাব্দে পদার্থবিদ্যা ও রসায়নে প্রেমচাঁদ-রায়চাঁদ বৃত্তি পান। ১৮৯২ খ্রিষ্টাব্দে রিপন কলেজে পদার্থবিজ্ঞান ও রসায়নশাস্ত্রের অধ্যাপক হন। পরে প্রথমে ছয় মাসের জন্য অস্থায়ী অধ্যক্ষ এবং শেষে স্থায়ী অধ্যক্ষ হন। ১৮৯২ সালে রিপন কলেজেই পদার্থবিদ্যা ও রসায়নশাস্ত্রের অস্থায়ী অধ্যাপক হিসেবে রামেন্দ্রসুন্দর ত্রিবেদীর কর্মজীবন শুরু হয়। পরবর্তী ছয় মাসে তিনি স্থায়ী অধ্যাপক পদে উন্নীত হন। ১৯০৩ সালে তিনি এই কলেজের স্থায়ী অধ্যক্ষ নির্বাচিত হন, আমরণ সে পদেই বহাল ছিলেন। তিনি বাংলা সংস্কৃতির ধারা বজায় রাখার জন্যই ১৮৯৪ সালে বঙ্গীয় সাহিত্য পরিষদ গঠন করেন যা তখনকার সর্বোচ্চ গুণমানী প্রতিষ্ঠান ছিল। তিনি ১৯০৪ থেকে ১৯১১ সাল পর্যন্ত বঙ্গীয় সাহিত্য পরিষদের সভাপতি ছিলেন। রবীন্দ্রনাথ ঠাকুর তাঁর সম্পর্কে বলেন: বাংলার লেখকমণ্ডলীর মধ্যে সাধারণত লিপিনৈপুণ্যের অভাব দেখা যায় না; কিন্তু স্বাধীন মননশক্তির সাহস ও ঐশ্বর্য অত্যন্ত বিরল। মনন ও রচনারীতি সম্বন্ধে রামেন্দ্রসুন্দরের দুর্লভ স্বাতন্ত্র্য ছিল। বাংলা সাহিত্যের ইতিহাসে তাঁহার সেই খ্যাতি বিলুপ্ত হইবে না। বিদ্যা তাঁহার ছিল প্রভূত, কিন্তু সেই বিদ্যা তাঁহার মনকে চাপা দিতে পারে নাই। তিনি যাহা বলিতেন, তাহার বিষয়বিচারে অথবা তাহার লেখন-প্রণালীতে অন্য কাহারো অনুবৃত্তি ছিল না। ১৯১৯ সালের ৬ জুন তিনি মৃত্যুবরণ করেন।
১০০ ডলারে ল্যাপটপ

এই বার্তাটি প্রদর্শিত হওয়ার অন্যান্য কারণ:
লংকাওয়ে

লংকাওয়ে, (মালয়: লংকাওয়ে পারমেটা কেদাহ, ইংরেজি: Langkawi) দাপ্তরিকভাবে লংকাওয়ে দ্য জুয়েল অব কেদাহ নামে পরিচিত; উত্তর-পশ্চিম মালয়েশিয়ার উপকূল থেকে ৩০ কিমি দূরে আন্দামান সাগর ১০৪টি দ্বীপমালা নিয়ে গঠিত। দ্বীপগুলি মালয়েশিয়ার কেদাহ প্রদেশের অন্তর্গত। সর্ববৃহৎ দ্বীপটিও লইংকাওয়ে দ্বীপ নামে পরিচিত। দ্বীপটি শুল্কমুক্ত। দ্বীপে যাতায়াতের একমাত্র বাবস্তা হল বিমান এবং ফেরী। পুলাও পায়ার দ্বীপ পালাউ মেরিন পার্ক দাতান লাং তামান বুইয়া ল্যাংকাউয়ি ল্যাঙকাউয়ি পাখি স্বর্গ কুয়াহ মল
আনসাইক্লোপিডিয়া

আনসাইক্লোপিডিয়া একটি উন্মুক্ত বিশ্বকোষ যা যে কেউই সম্পাদনা করতে পারে। তবে এর বিশেষ এবং ব্যতিক্রমী বৈশিষ্ট্য হল এখানে কোন সত্য তথ্য দেয়া হয়না বরং বিভিন্ন ঘটনা ও তথ্যকে বিকৃত এবং ব্যাঙ্গাত্মক করে তুলে ধরা হয়। মূলত উইকিপিডিয়া-কে বিদ্রুপ করার জন্যই এই ওয়েবসাইটটি তৈরি করা হয়েছে। ২০০৫ সালের জানুয়ারি মাসে জোনাথন হুয়াং এবং অপর একজন বেনামী ('Stillwaters' বা 'Euniana' নামে পরিচিত) ব্যক্তি এই ওয়েবসাইটটি প্রকাশ করেন।  এর ইংরেজি সংস্করণে প্রায় ৩০,০০০ নিবন্ধ রয়েছে যা পর্তুগিজ সংস্করণের পরে দ্বিতীয়।
দালো পুরা

দালো পুরা (ইংরেজি: Dallo Pura) ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর। ভারতের ২০০১ সালের আদমশুমারি অনুসারে দালো পুরা শহরের জনসংখ্যা হল ১৩২,৬২৮ জন। এর মধ্যে পুরুষ ৫৪%, এবং নারী ৪৬%। এখানে সাক্ষরতার হার ৬৫%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে দালো পুরা এর সাক্ষরতার হার বেশি। এই শহরের জনসংখ্যার ১৫% হল ৬ বছর বা তার কম বয়সী।
ঘারোন্দা নীমকা বাঙার ওরফে পাতপার গঞ্জ

ঘারোন্দা নীমকা বাঙার ওরফে পাতপার গঞ্জ (ইংরেজি: Gharonda Neemka Bangar alias Patpar Ganj), ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর। ভারতের ২০০১ সালের আদমশুমারি অনুসারে ঘারোন্দা নীমকা বাঙার ওরফে পাতপার গঞ্জ শহরের জনসংখ্যা হল ৩৪,৪০৯ জন। এর মধ্যে পুরুষ ৫৫%, এবং নারী ৪৫%। এখানে সাক্ষরতার হার ৭০%,। পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে ঘারোন্দা নীমকা বাঙার ওরফে পাতপার গঞ্জ এর সাক্ষরতার হার বেশি। এই শহরের জনসংখ্যার ১৫% হল ৬ বছর বা তার কম বয়সী।
জীবনপুর তিলকরা জহরিপুর

জীবনপুর তিলকরা জহরিপুর (ইংরেজি: Jiwan Pur alias Johri Pur) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর। ভারতের ২০০১ সালের আদমশুমারি অনুসারে জীবনপুর তিলকরা জহরিপুর শহরের জনসংখ্যা হল ২০,৭৬৫ জন। এর মধ্যে পুরুষ ৫৪%, এবং নারী ৪৬%। এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে জীবনপুর তিলকরা জহরিপুর এর সাক্ষরতার হার বেশি। এই শহরের জনসংখ্যার ১৮% হল ৬ বছর বা তার কম বয়সী।
মিরপুর তুর্ক

মিরপুর তুর্ক (ইংরেজি: Mirpur Turk) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর। ভারতের ২০০১ সালের আদমশুমারি অনুসারে মিরপুর তুর্ক শহরের জনসংখ্যা হল ২৮,২৫৭ জন। এর মধ্যে পুরুষ ৫৪%, এবং নারী ৪৬%। এখানে সাক্ষরতার হার ৬৩%, । পুরুষদের মধ্যে সাক্ষরতার হার ৭১%, এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে মিরপুর তুর্ক এর সাক্ষরতার হার বেশি। এই শহরের জনসংখ্যার ১৭% হল ৬ বছর বা তার কম বয়সী।
তাজ পুল

তাজ পুল (ইংরেজি: Taj Pul) ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর। ভারতের ২০০১ সালের আদমশুমারি অনুসারে তাজ পুল শহরের জনসংখ্যা হল ৫৮,২২০ জন। এর মধ্যে পুরুষ ৫৬%, এবং নারী ৪৪%। এখানে সাক্ষরতার হার ৬৯%, । পুরুষদের মধ্যে সাক্ষরতার হার ৭৭%, এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে তাজ পুল এর সাক্ষরতার হার বেশি। এই শহরের জনসংখ্যার ১৭% হল ৬ বছর বা তার কম বয়সী।
আলিপুর, দিল্লি

আলিপুর (ইংরেজি:AliPur), ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর । ভারতের ২০০১ সালের আদম শুমারি অনুসারে আলি পুর শহরের জনসংখ্যা হল ১৬,৬২৩ জন। এর মধ্যে পুরুষ ৫৮%, এবং নারী ৪২%। এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে আলি পুর এর সাক্ষরতার হার বেশি। এই শহরের জনসংখ্যার ১৫% হল ৬ বছর বা তার কম বয়সী।
ফ্রিডরিশ ভিলহেল্ম বেসেল

ফ্রিডরিশ ভিলহেল্ম বেসেল (জার্মান: Friedrich Wilhelm Bessel) (জুলাই ২২, ১৭৮৪ – মার্চ ১৭, ১৮৪৬) জার্মান জ্যোতির্বিজ্ঞানী এবং গণিতবিদ যিনি গণিতে এক বিশেষ ধরনের ফাংশনের উপর বড় অবদান রাখেন, যে ফাংশনগুলিকে বর্তমানে তার নামানুসারে বেসেল ফাংশন (Bessel functions) নামে ডাকা হয়। এই ফাংশনগুলি কিছু বিশেষ অন্তরক সমীকরণে (differential equations) ব্যবহৃত হয় এবং পদার্থবিজ্ঞান ও প্রকৌশলবিদ্যায় প্রাথমিক ফাংশনগুলির (elementary functions) পরে সম্ভবত এই ফাংশনগুলিই সবচেয়ে বেশি দেখতে পাওয়া যায়।
জঁ রোবের আরগঁ

জঁ রোবের আরগঁ (ফরাসি: Jean Robert Argand) (জুলাই ১৮, ১৭৬৮ - আগস্ট ১৩, ১৮২২) সুইজারল্যান্ডে জন্মগ্রহণকারী গণিতবিদ। তিনি (গাউস এবং অন্যান্য অনেকের মতো) জটিল সংখ্যাসমূহের একটি জ্যামিতিক উপস্থাপন পদ্ধতি উদ্ভাবন করেন। তার নাম থেকেই আরগঁ চিত্র (Argand diagram) নামটি এসেছে।
এমিল আর্টিন

এমিল আর্টিন (জার্মান: Emil Artin) (৩রা মার্চ, ১৮৯৮ - ২০শে ডিসেম্বর, ১৯৬২) অস্ট্রীয় গণিতবিদ। ভিয়েনায় তার জন্ম হয়। তিনি ভিয়েনা, লাইপ্‌ৎসিশ ও গ্যোটিঙেন বিশ্ববিদ্যালয়ে পড়াশোনা করেন। ১৯২৩ থেকে ১৯৩৭ সাল পর্যন্ত তিনি হামবুর্গ বিশ্ববিদ্যালয়ে শিক্ষকতা করেন। ১৯৩৭ সালে তিনি নাৎসি জার্মানি ত্যাগ করে আমেরিকায় পাড়ি জমান এবং সেখানে নটরডেম, ইন্ডিয়ানা ও প্রিন্সটন বিশ্ববিদ্যালয়ে অধ্যাপনা করেন। ১৯৪৮ সালে তিনি জার্মানিতে ফিরে যান এবং হার্ট অ্যাটাকে মৃত্যুর আগ পর্যন্ত হামবুর্গ বিশ্ববিদ্যালয়ে শিক্ষকতা করেন। আর্টিন বিংশ শতাব্দীর অন্যতম প্রধান বীজগণিতবিদ ছিলেন। বীজগাণিতিক সংখ্যাতত্ত্ব, বিশেষ করে ক্লাস ফিল্ড তত্ত্বের ওপর কাজ করেন। গালোয়ার সম্প্রসারণের জন্য একটি L-ফাংশন উপস্থাপন করেন। তিনি ব্রেইড তত্ত্ব-ও প্রতিষ্ঠা করেন। তার আর্মেনিয়ান পদবি ছিল আর্টিনিয়ান যা সংক্ষিপ্ত করে আর্টিন করা হয়েছিল।
ক্রিস্টোফার রেন

স্যার ক্রিস্টোফার রেন (/rɛn/; ৩০ অক্টোবর ১৬৩২ – ৮ মার্চ ১৭২৩)(ইংরেজি Sir Christopher Wren, পুরোন শৈলীতে অক্টোবর ২০, ১৬৩২ - ফেব্রুয়ারি ২৫, ১৭২৩) হলেন ১৭শ শতকের একজন ইংরেজ নির্মাতা, জ্যোতির্বিদ, এবং তৎকালীন ইংল্যান্ডের সেরা স্থপতি।  তিনি লন্ডন শহরে ৫৩টি গির্জার নকশা প্রণয়ন করেন। এর মধ্যে সবচেয়ে বিখ্যাত হলো সেন্ট পলের ক্যাথেড্রাল, যার কাজ ১৭১০ সালে সম্পন্ন হয়েছিল।  এছাড়াও তিনি অনেক প্রখ্যাত ভবনের নকশা করেছেন। তিনি রয়াল সোসাইটির প্রতিষ্ঠাতা এবং প্রথম সভাপতি (১৬৮০-৮২)। তার গবেষণাকে আইজাক নিউটন ও ব্লেইজ প্যাসকাল গুরুত্বের সাথে নিয়েছিলেন।
কয়লা

কয়লা এক প্রকারের জীবাশ্ম জ্বালানী। প্রাচীন কালের বৃক্ষ দীর্ঘদিন মাটির তলায় চাপা পড়ে ধীরে ধীরে কয়লায় পরিণত হয়। সাধারণতঃ কয়লা কালো বর্ণের হয়ে থাকে। কার্বনের একটি রূপ। কাঠ কয়লা কাঠ হতে এবং খনিজ কয়লা খনিতে পাওয়া যায়। ইন্দোনেশিয়া, ভারত, চিন প্রভৃতি দেশে কয়লা খনি আছে। কয়লাকে চার শ্রেণীতে ভাগ করা যায়: এদের মধ্যে অ্যানথ্রাসাইট সবচেয়ে উন্নত মানের। কয়লা কিসে রুপান্তরিত হয়
জনসংখ্যা

এই বার্তাটি প্রদর্শিত হওয়ার অন্যান্য কারণ:
জর্জ ল্যমেত্র্‌

জর্জ এদুয়ার ল্যমেত্র্‌ (ফরাসি: Georges Édouard Lemaître) (জুলাই ১৭, ১৮৯৪ - জুন ২০, ১৯৬৬)  বিখ্যাত বেলজীয় বিশ্বতত্ত্ববিদ। তিনি ১৯২৭ সালে প্রস্তাব করেছিলেন যে, মহাবিশ্বের সম্প্রসারণ একটি আদি অবস্থা থেকে শুরু হয়েছিলো। তিনি বলেন সেই আদি অবস্থা ছিল একটি আদি পরমাণু বা Primeval atom। লেমাইট্‌র আইনস্টাইনের আপেক্ষিকতার সাধারণ তত্ত্ব নিয়ে গবেষণা করেন এবং সেই তত্ত্বে উল্লেখিত ক্ষেত্র সমীকরণসমূহের অনেকগুলো সমাধান করতে সমর্থ হন। এই সমাধানগুলোর উপর ভিত্তি করেই আধুনিককালে মহা বিস্ফোরণ মতবাদ গড়ে উঠেছে।  ল্যমেত্র্‌ বেলজিয়ামের শার্লরোয়া (Charleroi) অঞ্চলে জন্মগ্রহণ করেন। তিনি মূলত একজন পুর প্রকৌশলী (Civil Engineer) ছিলেন; এছাড়াও তিনি খ্রিস্টান ধর্মযাজক (priest) হিসেবে প্রশিক্ষণ গ্রহণ করেছিলেন। তিনি ব্রিটেনের কেমব্রিজ বিশ্ববিদ্যালয় এবং যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজিতে (এমআইটি) জ্যোতিঃপদার্থবিজ্ঞান বিষয়ে অধ্যয়ন করেন। এমআইটি-তে অধ্যয়নকালে তিনি মার্কিন জ্যোতির্বিজ্ঞানী এডউইন হাবল এবং হার্ভার্ড বিশ্ববিদ্যালয়ের বিজ্ঞানী হারলো শ্যাপলি দ্বারা প্রভাবিত হন। এই দুজনই প্রসারণশীল মহাবিশ্বের ধারণা গ্রহণ করেছিলেন। তিনি ১৯২৭ সালে বেলজিয়ামের লিউভেন বিশ্ববিদ্যালয়ে জ্যোতিঃপদার্থবিজ্ঞানের অধ্যাপক হিসেবে যোগ দেন। ল্যমেত্র্‌ একটি আদি পরমাণুর উল্লেখ করেন যার বিস্ফোরণের ফলে মহাবিশ্বের সম্প্রসারণ শুরু হয়। এই আদি পরমাণুটি ছিল একটি বড়সড় ডিমের মত যা সূর্য অপেক্ষা প্রায় ৩০ গুণ বড়। এর মধ্যে মহাবিশ্বের বর্তমান উপাদানসমূহ সৃষ্টির জন্য প্রয়োজনীয় সকল উপাদান ছিল। এই আদি পরমাণুটি বর্তমানকাল থেকে ২০ - ৬০ বিলিয়ন বছর পূর্বে অস্তিত্বশীল ছিল বলে তিনি ধারণা করেন।
উল্লাসকর দত্ত

উল্লাসকর দত্ত (১৬ এপ্রিল ১৮৮৫ — ১৭ মে ১৯৬৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বাঙালি বিপ্লবী ব্যক্তিত্ব। উল্লাসকর লন্ডন বিশ্ববিদ্যালয়ের কৃষিতে ডিগ্রিধারী ছিলেন এবং প্রেসিডেন্সি কলেজের ছাত্র ছিলেন। তিনি উচ্চ মাত্রার বিস্ফোরক তৈরিতে পারদর্শী ছিলেন। আলিপুর বোমা মামলায় গ্রেফতার করা হয় তাঁকে। দায়রা আদালত তাকে মৃত্যুদণ্ড দেয়। আপিলে হাইকোর্ট সাজা কমিয়ে যাবজ্জীবন কারাদণ্ড দেন, আন্দামানে ফেরত পাঠান। সেলুলার জেলে পাশবিক নির্যাতনের কারণে তিনি মানসিক ভারসাম্য হারিয়ে ফেলেন। উল্লাসকরের জন্ম হয় তদানীন্তন অবিভক্ত বাংলার ব্রাহ্মণবাড়ীয়ার সরাইল উপজেলার কালিকচ্ছ গ্রামে। তার পিতার নাম দ্বিজদাস । তিনি কলকাতার প্রেসিডেন্সি কলেজ এর ছাত্র ছিলেন, এবং পরে লন্ডন বিশ্ববিদ্যালয় হতে কৃষিবিদ্যায় ডিগ্রি অর্জন করেন। তবে কলেজে পড়ার সময় ইংরেজ অধ্যাপক রাসেল বাঙালিদের সম্পর্কে কটূক্তি করার দরুন উল্লাসকর তাকে আঘাত করেন, এজন্য উল্লাসকরকে কলেজ হতে বহিষ্কার করা হয়েছিল । এই সময় থেকে তার জীবনে পরিবর্তন আসে। বিপিন চন্দ্র পালের অনুপ্রেরণাতেই উল্লাসকর দত্ত প্রথম বঙ্গভঙ্গ বিরোধী আন্দোলনে যোগ দেন। সেই সময় থেকেই তিনি ধুতি পাঞ্জাবি পরা শুরু করেন। পরে যুগান্তর দলে যোগ দেন তিনি। তিনি বিস্ফোরক নির্মাণে অভিজ্ঞতা অর্জন করেন। তার ফর্মুলায় তৈরী বোমা পরীক্ষা করার জন্যে একদল বিপ্লবী বেছে নেন দেওঘরের নিকট নির্জন দীঘারিয়া পাহাড়। ১ মে, ১৯০৮ সালে সেই পরীক্ষার দিন বোমা ছোড়ার সময় আহত হয়ে মারা যান বিপ্লবী প্রফুল্ল চক্রবর্তী ও উল্লাসকর মারাত্মক জখম হন। গোপনে কলকাতায় তার চিকিৎসা করেন ডাক্তার ও বিজ্ঞানী ইন্দুমাধব মল্লিক। উল্লাসকরের তৈরি বোমাই ক্ষুদিরাম বসু ও প্রফুল্ল চাকী ম্যাজিস্ট্রেট কিংসফোর্ডকে আক্রমণে ব্যবহার করেছিলেন। তবে এই হামলা বানচাল হয়ে যায়, এবং পুলিশ উল্লাসকর দত্ত সহ যুগান্তর দলের অনেক সদস্যকে গ্রেফতার করে। উল্লাসকর ২ মে ১৯০৮ খ্রিষ্টাব্দে মুরারিপুকুর বাগানে ধরা পড়েন । ১৯০৯ খ্রিষ্টাব্দে আলিপুর বোমা মামলা নামের এই বিখ্যাত মামলায় উল্লাসকর এবং বারীন ঘোষকে ফাঁসির আদেশ দেয়া হয়। তবে পরবর্তীকালে এই সাজা রদ করে তাকে আন্দামানের সেলুলার জেলে যাবজ্জ্বীবন দ্বীপান্তরের সাজা দেয়া হয়। আন্দামানের কুখ্যাত সেলুলার জেলে উল্লাসকর দত্তকে শারীরিক নির্যাতনের সম্মুখীন হতে হয়। এর ফলে তিনি সাময়িকভাবে মানসিক ভারসাম্য হারিয়ে ফেলেন। ১৯২০ সালে তাকে মুক্তি দেয়া হলে তিনি কলকাতা শহরে ফেরৎ আসেন। উল্লাসকরকে পরে ১৯৩১ সালে আবারও গ্রেফতার করা হয়, ও ১৮ মাসের কারাদন্ড দেয়া হয়। ১৯৪৭ এর ভারত বিভাগের পর তিনি গ্রামের বাড়ি কালিকচ্ছ ফেরৎ যান। ১৯৪৮ খ্রিষ্টাব্দে ৬৩ বছর বয়েসে বিশিষ্ট নেতা বিপিনচন্দ্র পালের বিধবা মেয়ে লীলা পালকে বিবাহ করেন। সেখানে ১০ বছর কাটানোর পর তিনি ১৯৫৭ সালে কলকাতায় প্রত্যাবর্তন করেন। উল্লাসকর তার শেষ জীবন শিলচরে কাটান এবং সেখানেই ১৯৬৫ সালের ১৭ই মে মৃত্যুবরণ করেন।   উল্লাসকর দত্ত রচিত দুটি গ্রন্থ হল,
বিষুবাংশ

বিষুবাংশ (ইংরেজি: Right Ascension; সংহ্মেপে: RA; প্রতীক: α) একটি জ্যোতির্বৈজ্ঞানিক শব্দ যা খ-গোলকের একটি বিন্দু চিহ্নিত করতে যে দুইটি স্থানাঙ্ক ব্যবহৃত হয় তার একটি। বিষুবীয় স্থানাঙ্ক পদ্ধতিতে এটি ব্যবহৃত হয়। অন্য স্থানাঙ্কটি হল বিষুবলম্ব। বাসন্তবিষুব বা মেষ রাশির প্রথম বিন্দু থেকে পূর্বদিকে ৩৬০ ডিগ্রী বৃত্তকে মোট ২৪ ঘণ্টায় ভাগ করা হয়। এর এক ঘণ্টা সমান ১৫ ডিগ্রী। এর প্রতিটি ভাগকে বিষুবাংশ বলা হয়।
জ্যোতির্বৈজ্ঞানিক বস্তু

এই নিবন্ধটি ইংরেজি ভাষায় লেখা হয়েছে। নিবন্ধটি যদি ইংরেজি ভাষার ব্যবহারকারীদের উদ্দেশ্যে লেখা হয়ে থাকে তবে, অনুগ্রহ করে নিবন্ধটি ঐ নির্দিষ্ট ভাষার উইকিপিডিয়াতে তৈরি করুন। অন্যান্য ভাষার উইকিপিডিয়ার তালিকা দেখুন এখানে। জ্যোতির্বিজ্ঞানের আলোচ্য মহাবিশ্বজুড়ে নির্দিষ্ট পথে ঘূর্ণায়মান বা চলমান সব ধরনের বস্তুকে জ্যোতির্বৈজ্ঞানিক বস্তু (Astronomical Objects) বা খ-বস্তু (Celestial Objects) বলে। পৃথিবীসহ পৃথিবীর বাইরে মহাশূন্যে অবস্থিত সব বস্তুই এর অন্তর্ভুক্ত। খ-বস্তুগুলির সাথে ঘনিষ্ঠ আরেকটি ধারণা হল জ্যোতিষ্ক, তবে দুইটি একই বস্তু নির্দেশ করে না; পৃথিবী ব্যতীত অন্যান্য সব খ-বস্তুকে জ্যোতিষ্ক (Celestial Bodies) বলা হয়। মহাবিশ্বকে একটি উচ্চ-থেকে-নিম্ন মাপের ক্রমে বিন্যাসযোগ্য কতগুলি উপাদানের একটি সমবায় হিসেবে দেখা যায়। সবচেয়ে বড় মাপনীতে এই সমবায়ের মৌলিক উপাদান হল ছায়াপথ। ছায়াপথগুলিকে দল ও স্তবকে সংগঠিত করা যায়, যেগুলি আবার প্রায়শই কোনও অতিস্তবকের ভেতরে অবস্থান করে। অতিস্তবকগুলি আবার বিশাল বিশাল সব সূত্রের মধ্যে অবস্থিত, যেগুলি মহাবিশ্বের প্রায় ফাঁকা শূন্যস্থানগুলিকে সীমায়িত করেছে এবং সমগ্র পর্যবেক্ষণযোগ্য মহাবিশ্বব্যাপী একটি জালিকা তৈরি করেছে। ছায়াপথগুলি বিচিত্র রূপের হয়ে থাকে। গঠন ও বিবর্তনের ইতিহাসের উপর ভিত্তি করে এগুলি অনিয়মিত ছায়াপথ, উপবৃত্তাকার ছায়াপথ, চাকতি ছায়াপথ, ইত্যাদি বিভিন্ন আকৃতি ধারণ করতে পারে এবং অন্যান্য ছায়াপথের সাথে আন্তঃক্রিয়ার ফলে ছায়াপথের একীভবন ঘটতে পারে। চাকতি ছায়াপথগুলিকে আবার মসূরাকার ছায়াপথ (দ্বি-উত্তল ছায়াপথ) এবং কুণ্ডলাকার ছায়াপথ এই দুই প্রকারের ছায়াপথে ভাগ করা যায়। কুণ্ডলাকার ছায়াপথগুলির বিশেষ বৈশিষ্ট্য, যেমন কুণ্ডলাকার বাহু এবং আভা থাকতে পারে। বেশিরভাগ ছায়াপথের কেন্দ্রে একটি অত্যুচ্চ ভরবিশিষ্ট কৃষ্ণগহ্বর থাকে, যা একটি সক্রিয় ছায়াপথ কেন্দ্রের জন্ম দিতে পারে। ছায়াপথগুলির পরিসীমায় বামন ছায়াপথ ও বর্তুলাকার স্তবক থাকতে পারে।
রয়্যাল এশিয়াটিক সোসাইটি

রয়াল এশিয়াটিক সোসাইটি (Royal Asiatic Society of Great Britain and Ireland, RAS) ব্রিটিশ সাম্রাজ্যের এশীয় প্রজাদের বিজ্ঞান, সাহিত্য ও শিল্পকলা বিষয়ক ব্যাপারে অনুসন্ধান ও উৎসাহ প্রদানের জন্য ১৮২৪ সালে প্রতিষ্ঠিত হয়। শুরু থেকেই বক্তৃতা, গবেষণাপত্র ও অন্যান্য প্রকাশনার মাধ্যমে এশীয় সংস্কৃতি ও সমাজ বিষয়ক সর্বোচ্চ মানের একটি প্রতিষ্ঠান হিসেবে এটি গড়ে উঠেছে। এশীয় বিদ্যার ক্ষেত্রে এটি ব্রিটেনের একটি সুপ্রাচীন বিদ্বৎসমাজ।